মানবদেহের কোষে থাকা এসব জিনের নাম ‘এম সি ফোর আর’। প্রতি ৫ হাজার মানুষের মাঝে ১ জনের দেহে এ ধরনের জিন থাকতে পারে বলে জানান গবেষকরা। এই জিনগুলো মস্তিষ্ককে বেশি খাওয়া থেকে বিরত রাখতে পারে না। নিউইয়র্কের মাউন্ট সিনাই প্রতিষ্ঠানের আইখান স্কুল অফ মেডিসিনের প্রফেসর রুথ লুস এই গবেষণার প্রধান গবেষক। তিনি জানিয়েছেন নতুন গবেষণায় জানা গেছে শরীরের ওজনের সাথে মস্তিষ্ক নিয়ন্ত্রণের যে প্রয়োজনীয়তা রয়েছে, তার জন্য কিছু জিন গুরুত্বপূর্ণ ভূমিকা পালন করে। যাদের শরীরে এ ধরনের জিনগত পার্থক্য আছে, তারা কম খাওয়ার ব্যাপারে খুব একটা সফল হতে পারেন না। ফলে মুটিয়ে যান।